turjo4nis/wikipedia-bn-dump-20250701 huggingface dataset:
জর্দি কাইসেদো

জর্দি হোসুয়ে কাইসেদো মেদিনা (; জন্ম: ১৮ নভেম্বর ১৯৯৭; জর্দি কাইসেদো নামে সুপরিচিত) হলেন একজন ইকুয়েডরীয় পেশাদার ফুটবল খেলোয়াড়। তিনি বর্তমানে মেক্সিকীয় ক্লাব আতলাস এবং ইকুয়েডর জাতীয় দলের হয়ে আক্রমণভাগের খেলোয়াড় হিসেবে খেলেন। তিনি মূলত কেন্দ্রীয় আক্রমণভাগের খেলোয়াড় হিসেবে খেলেন।

২০১৭ সালে, কাইসেদো ইকুয়েডর অনূর্ধ্ব-২০ দলের হয়ে ইকুয়েডরের বয়সভিত্তিক পর্যায়ে অভিষেক করেছিলেন। প্রায় এক বছর যাবত ইকুয়েডরের বয়সভিত্তিক দলের হয়ে খেলার পর, তিনি ২০২১ সালে ইকুয়েডরের হয়ে আন্তর্জাতিক পর্যায়ে অভিষেক করেছেন; ইকুয়েডরের জার্সি গায়ে তিনি এপর্যন্ত ১৩ ম্যাচে ২টি গোল করেছেন।

প্রারম্ভিক জীবন
জর্দি হোসুয়ে কাইসেদো মেদিনা ১৯৯৭ সালের ১৮ই নভেম্বর তারিখে ইকুয়েডরের মাচালায় জন্মগ্রহণ করেছেন এবং সেখানেই তার শৈশব অতিবাহিত করেছেন।

আন্তর্জাতিক ফুটবল
কাইসেদো ইকুয়েডর অনূর্ধ্ব-২০ দলের হয়ে খেলার মাধ্যমে ইকুয়েডরের প্রতিনিধিত্ব করেছেন। সালে তিনি ইকুয়েডর অনূর্ধ্ব-২০ দলের হয়ে আন্তর্জাতিক পর্যায়ে অভিষেক করেছেন। ইকুয়েডরের বয়সভিত্তিক দলের হয়ে তিনি প্রায় ১ বছরে ১৩ ম্যাচে অংশগ্রহণ করে ৪টি গোল করেছেন।

২০২১ সালের ৫ই জুন তারিখে, ২৩ বছর, ৬ মাস ও ১৮ দিন বয়সে, ডান পায়ে ফুটবল খেলায় পারদর্শী কাইসেদো ব্রাজিলের বিরুদ্ধে অনুষ্ঠিত ২০২২ ফিফা বিশ্বকাপ বাছাইপর্বের ম্যাচে অংশগ্রহণ করার মাধ্যমে আন্তর্জাতিক ফুটবলে ইকুয়েডরের হয়ে অভিষেক করেছেন। উক্ত ম্যাচের ৭৬তম মিনিটে আক্রমণভাগের খেলোয়াড় এনের ভালেনসিয়ার বদলি খেলোয়াড় হিসেবে তিনি মাঠে প্রবেশ করেছিলেন; ম্যাচে তিনি ২৩ নম্বর জার্সি পরিধান করে কেন্দ্রীয় আক্রমণভাগের খেলোয়াড় হিসেবে খেলেছিলেন। ম্যাচটি ব্রাজিল ২–০ গোলের ব্যবধানে জয়লাভ করেছিল। ইকুয়েডরের হয়ে অভিষেকের বছরে কাইসেদো সর্বমোট ৫ ম্যাচে অংশগ্রহণ করেছেন। জাতীয় দলের হয়ে অভিষেকের ৯ মাস ও ২০ দিন পর, ইকুয়েডরের জার্সি গায়ে প্রথম গোলটি করেছেন; ২০২২ সালের ২৫শে মার্চ তারিখে, প্যারাগুয়ের বিরুদ্ধে ম্যাচের ৮৫তম মিনিটে পিয়েরো ইঙ্কাপিয়ের অ্যাসিস্ট হতে ইকুয়েডরের হয়ে ম্যাচের প্রথম গোলটি করার মাধ্যমে তিনি আন্তর্জাতিক ফুটবলে তার প্রথম গোলটি করেছেন।

পরিসংখ্যান

আন্তর্জাতিক

তথ্যসূত্র

বহিঃসংযোগ

 
 
 
 
 
 
 
 

১৯৯৭-এ জন্ম
জীবিত ব্যক্তি
ইকুয়েডরীয় ফুটবলার
ফুটবল ফরোয়ার্ড
আতলাস ফুটবল ক্লাবের খেলোয়াড়
ইকুয়েডরের আন্তর্জাতিক ফুটবলার
কাম্পেওনাতো ব্রাজিলেইরো সেরিয়ে বি-এর খেলোয়াড়
পুরুষ ফুটবল ফরোয়ার্ড
সিভাসস্পোরের খেলোয়াড়
স্পোর্টিং হিহোনের খেলোয়াড়
লিগা এমএক্সের খেলোয়াড়
সুপার লিগের খেলোয়াড়
২০২১ কোপা আমেরিকার খেলোয়াড়
২০২৪ কোপা আমেরিকার খেলোয়াড়
ক্লাব দেপোর্তিভো উনিভেরসিদাদ কাতোলিকা দেল ইকুয়েডরের খেলোয়াড়
জয় বাংলা (পবিপ্রবি)

জয় বাংলা বাংলাদেশের স্বাধীনতা যুদ্ধের স্মারক ভাস্কর্য। হামিদুজ্জামান খানের নকশার নির্মিত ভাস্কর্যটি মরিচাবিহীন ইস্পাত দিয়ে বানানো প্রতীকী মুক্তিযোদ্ধার মুর্তি। পটুয়াখালী বিজ্ঞান ও প্রযুক্তি বিশ্ববিদ্যালয়ের প্রশাসনিক ভবনের প্রধান চত্বরে স্থাপিত। মূলনাম জয় বাংলা স্লোগান থেকে গৃহীত। ২০১১ সালের ৩০ মার্চ এটির আনুষ্ঠানিক উন্মোচন করা হয়।

নির্মাণ 
২০১১ সালের আগে পটুয়াখালী জেলায় মুক্তিযুদ্ধের উল্লেখযোগ্য স্মারক স্থাপনা না থাকায় বিশ্ববিদ্যালয়ে ভাস্কর্য নির্মাণের উদ্যোগ নেওয়া হয়। ২০১১ সালে ভাস্কর্যটি নির্মাণে ৮ লাখ টাকা ব্যয় হয়। বাংলাদেশ বিশ্ববিদ্যালয় মঞ্জুরি কমিশন ৬ লাখ ও জনতা ব্যাংক ২ লাখ টাকা  অর্থায়ন করে। মুল মুর্তিটি মরিচাবিহীন ইস্পাত দিয়ে প্রতিকৃত।  প্রাথমিক দুইধাপ বেস্টনী দেওয়া হয়েছে লাল সিরামিক ইট দিয়ে। মুর্তির বেদি আচ্ছাদনে কালো গ্রানাইট ব্যবহার হয়েছে।

বর্ণনা 
জয় বাংলা  ২২ ফুট উচ্চতার ভাস্কর্য যার পাদদেশ দুই ধাপে ইট দিয়ে ঘেরা। ৪০ ফুট দৈর্ঘ্য ও ৩০ ফুট প্রস্থ বিশিষ্ট প্রাথমিক ধাপ ১৫ ইঞ্চি সিরামিক ইট বেস্টিত। তার উপর একই ইট বেস্টিত ২২ ফুট দৈর্ঘ্য ও ১৬ ফুট প্রস্থ দ্বিতীয় ধাপের অবস্থান। এধাপের উপর বেদিতে একজন প্রতীকী মুক্তিযোদ্ধার বিপ্লবী মুর্তি স্থাপিত। তার কাঁধে পিঠে ঝুলন্ত রাইফেল, গামছা দিয়ে পেচানো উন্নত শীর, দুই হাতে উচিয়ে ধরেছেন বাংলাদেশের স্বাধীনতা যুদ্ধের সময় ব্যবহৃত জাতীয় পতাকা।

তথ্যসূত্র 

২০১১-এর ভাস্কর্য
বাংলাদেশের স্বাধীনতা যুদ্ধের ভাস্কর্য
পটুয়াখালী বিজ্ঞান ও প্রযুক্তি বিশ্ববিদ্যালয়
বরিশাল বিভাগের ভবন ও স্থাপনা
পটুয়াখালী জেলা
বাংলাদেশের বহিরঙ্গন ভাস্কর্য
হামিদুজ্জামান খানের কর্ম
মরিচাবিহীন ইস্পাতের ভাস্কর্য
মার্কিন যুক্তরাষ্ট্রের পূর্ব উপকূল

মার্কিন যুক্তরাষ্ট্রের পূর্ব উপকূল ( কিংবা ) বা আটলান্টিক উপকূল ( কিংবা ) বলতে আটলান্টিক মহাসাগর বরাবর যুক্তরাষ্ট্রের উপকূলীয় অঞ্চলকে বোঝায়। ১৭৭৬ সালে আটলান্টিক মহাসাগর বরাবর ১৩টি ব্রিটিশ উপনিবেশ (থার্টিন কলোনিজ) নিয়ে যুক্তরাষ্ট্র গঠিত হয়েছিল, আর এই আটলান্টিক উপকূল যুক্তরাষ্ট্রের ইতিহাসে গুরুত্বপূর্ণ ভূমিকা পালন করেছিল।

মূলত আটলান্টিক উপকূলীয় রাজ্যগুলো মিলে এই অঞ্চল গঠন করছে। এই রাজ্যগুলি হলো কানেকটিকাট, ডেলাওয়্যার, জর্জিয়া, নর্থ ক্যারোলাইনা, নিউ ইয়র্ক, নিউ জার্সি, ফ্লোরিডা, ভার্জিনিয়া, ম্যাসাচুসেটস, মেইন, মেরিল্যান্ড, রোড আইল্যান্ড ও সাউথ ক্যারোলাইনা। এছাড়া স্থলবেষ্টিত ওয়েস্ট ভার্জিনিয়া, পেনসিলভেনিয়া ও ভার্মন্ট রাজ্য এবং ডিস্ট্রিক্ট অব কলম্বিয়াকেও এই অঞ্চলের অন্তর্গত করা হয়।

ইতিহাস
উত্তর আমেরিকায় গ্রেট ব্রিটেনের ১৩টি উপনিবেশ, যারা একত্রে "থার্টিন কলোনিজ" () নামে পরিচিত, আটলান্টিক উপকূল বরাবর অবস্থিত। এছাড়া আরও দুটি মার্কিন রাজ্য তৎকালীন ১৩টি উপনিবেশের অন্তর্গত ছিল না। ১৬৭৭ সালে মেইন ম্যাসাচুসেটস উপনিবেশের অন্তর্গত হয়েছিল। ফ্লোরিডা প্রথমদিকে ব্রিটেন ও পরে স্পেন দ্বারা শাসিত ছিল এবং ১৮২১ সালে এটি যুক্তরাষ্ট্রের অন্তর্গত হয়েছিল।

ভূগোল ও জলবায়ু

জনপরিসংখ্যান
২০১০ সালের আদমশুমারি অনুযায়ী যুক্তরাষ্ট্রের আটলান্টিক উপকূলবর্তী রাজ্যগুলোর মোট জনসংখ্যা ১১,২৬,৪২,৫০৩, যা দেশের মোট জনসংখ্যার ৩৬%। নিউ ইয়র্ক একইসঙ্গে পূর্ব উপকূলের বৃহত্তম শহর ও মহানগর এলাকা। এছাড়া পূর্ব উপকূল যুক্তরাষ্ট্রের সবচেয়ে জনবহুল উপকূলীয় অঞ্চল।

সংস্কৃতি

পূর্ব উপকূল যুক্তরাষ্ট্রের অভিবাসকদের প্রাথমিক প্রবেশপথ এবং এটি ইউরোপ, ক্যারিবীয় অঞ্চল ও লাতিন আমেরিকা অঞ্চলের কাছাকাছি অবস্থিত। এর ফলে যুক্তরাষ্ট্রের এই অঞ্চলে বৈচিত্র্যপূর্ণ বসতি গড়ে উঠেছে এবং যুক্তরাষ্ট্রের অন্যান্য অঞ্চলের তুলনায় এখানকার বৈচিত্র্য অনেক বেশি। একদিকে, দক্ষিণ ফ্লোরিডায় লাতিন আমেরিকার সংস্কৃতির প্রভাব লক্ষ করা যায়। অন্যদিকে, মিড-আটলান্টিক অঞ্চলে আইরিশ, ইতালীয়, ইংরেজ, জার্মান ও ফরাসি সংস্কৃতির দৃঢ় প্রভাব রয়েছে। নিউ ইয়র্ক মহানগর এলাকায় "লিটল ইন্ডিয়া" নামক একাধিক প্রবাসী ভারতীয় ছিটমহল এই অঞ্চলের সাংস্কৃতিক বৈচিত্র্যের অপর উদাহরণ।

যুক্তরাষ্ট্রের পূর্ব উপকূল দেশের রাজনৈতিক, অর্থনৈতিক ও পর্যটন কেন্দ্র হিসাবে পরিচিত। নিউ ইয়র্ক যুক্তরাষ্ট্রের বৃহত্তম শহর এবং বিশ্বের অন্যতম অর্থনৈতিক কেন্দ্র। নিউ ইয়র্কের মিডটাউন ম্যানহাটন বিশ্বের বৃহত্তম কেন্দ্রীয় বাণিজ্যিক এলাকা। ওয়াশিংটন, ডি.সি. যুক্তরাষ্ট্রের রাজধানী ও রাজনৈতিক স্নায়ুকেন্দ্র।

মায়ামি যুক্তরাষ্ট্রের অন্যতম জাতীয় ও আন্তর্জাতিক পর্যটন কেন্দ্র। শীতকালে মায়ামি যুক্তরাষ্ট্রের মূল ভূখণ্ডের উষ্ণতম মহানগর, যার ফলে এটি আন্তর্জাতিক পর্যটকদের কাছে প্রধান পর্যটন কেন্দ্র হয়ে উঠেছে। যুক্তরাষ্ট্রের একাধিক আন্তর্জাতিক ব্যাংক মায়ামিতে অবস্থিত, আর মায়ামিতে অবস্থিত ৪৩৯টি সুউচ্চ ভবনের মধ্যে ৬৮টি ভবনের উচ্চতা -এর বেশি। যাত্রী ট্রাফিক ও ক্রুজ লাইনের সংখ্যা উভয়ের ভিত্তিতে মায়ামি বন্দর বিশ্বের ব্যস্ততম ক্রুজ বন্দর। প্রতি বছর ৫৫ লাখের বেশি যাত্রী এই বন্দর অতিক্রম করে। ব্রাজিলের পরেই ফ্লোরিডা বিশ্বের দ্বিতীয় বৃহত্তম কমলালেবু উৎপাদক।

আরও দেখুন

 মার্কিন যুক্তরাষ্ট্রের উপসাগরীয় উপকূল
 মার্কিন যুক্তরাষ্ট্রের পশ্চিম উপকূল

তথ্যসূত্র

বহিঃসংযোগ

মার্কিন যুক্তরাষ্ট্রের অঞ্চল
স্টুয়ার্ট পার্কিন

স্টুয়ার্ট স্টিভেন প্যাপওয়র্থ পারকিন (; জন্ম ৯ই ডিসেম্বর, ১৯৫৫) একজন ব্রিটিশ পরীক্ষাধর্মী পদার্থবিজ্ঞানী। তিনি জার্মানির হালে শহরে অবস্থিত অণুকাঠামো পদার্থবিজ্ঞান বিষয়ে মাক্স প্লাংক ইনস্টিটিউটের পরিচালক এবং হালে-ভিটেনবের্গের মার্টিন লুথার বিশ্ববিদ্যালয়ে আলেক্সান্ডার ফন হুমবোল্ট অধ্যাপক। তিনি মূলত স্পিনট্রনীয় উপাদান ও কলকৌশলের উপর গবেষণায় আগ্রহী, যেগুলিকে উন্নত সুবেদী গ্রাহক (সেনসর), স্মৃতি (মেমোরি), যৌক্তিক (লজিক) প্রযুক্তি, অক্সাইট পাতলা-ঝিল্লি বিষমকাঠামো, স্থানিকবৃত্তীয় ধাতু, বিচিত্র অতিপরিবাহী ও সংজ্ঞানাত্মক কলাকৌশলে কাজে লাগানো যায়। স্পিনট্রন বিজ্ঞানে পার্কিনের আবিষ্কারগুলিকে কাজে লাগিয়ে চৌম্বকীয় চাকতির উপাত্ত ধারণক্ষমতা ১০ হাজার গুণ বৃদ্ধি করা হয়, যার ফলে বর্তমানে যে "বৃহৎ উপাত্ত" বিশ্বে আমরা বসবাস করছি, তার বাস্তবায়ন সম্ভব হয়েছে। এই অবদানের স্বীকৃতিস্বরূপ তাঁকে ২০১৪ সালে মিলেনিয়াম প্রযুক্তি পুরস্কার প্রদান করা হয়। সম্প্রতি তিনটি স্বতন্ত্র ধরনের স্পিনট্রনীয় স্মৃতির উপর গবেষণার জন্য তাঁকে ২০২১ সালে বাদশা ফয়সাল পুরস্কার প্রদান করা হয়। পার্কিন লন্ডনের রয়াল সোসাইটি, রয়াল অ্যাকাডেমি অভ ইঞ্জিনিয়ারিং, ন্যাশনাল অ্যাকাডেমি অভ সায়েন্সেস, ন্যাশনাল অ্যাকাডেমি অভ ইঞ্জিনিয়ারিং, জার্মানির জাতীয় বিজ্ঞান অ্যাকাডেমি লেওপোল্ডিনা, এডিনবরা রাজকীয় সমাজ, ভারতীয় বিজ্ঞান অ্যাকাডেমি ও উন্নয়নশীল বিশ্বের জন্য বিজ্ঞান অ্যাকাডেমির নির্বাচিত সদস্য বা বিশিষ্ট সভ্য। তিনি চারটি সম্মানসূচক ডক্টরেট উপাধি লাভ করেছেন। তিনি ৬৭০টিরও বেশি গবেষণাপত্র প্রকাশ করেছে এবং তাঁর ১২৩টিরও বেশি কৃতিস্বত্ব বা প্যাটেন্ট আছে। তাঁর এইচ-সূচকের মান ১২৯। 
 
বর্তমান পদের আগে তিনি ক্যালিফোর্নিয়ার স্যান হোসে শহরে আইবিএম কোম্পানির অ্যালমাডেন গবেষণা কেন্দ্রে চৌম্বক-ইলেকট্রন বিজ্ঞান গবেষক দলের পরিচালক ছিলেন। এছাড়া তিনি স্ট্যানফোর্ড বিশ্ববিদ্যালয়ে ফলিত পদার্থবিজ্ঞান বিভাগের পরামর্শক অধ্যাপক ছিলেন। তিনি আইবিএম-স্ট্যানফোর্ড স্পিনট্রন বিজ্ঞান ও প্রয়োগ কেন্দ্রের পরিচালক ছিলেন, যেটিকে ২০০৪ সালে প্রতিষ্ঠা করা হয়।

তথ্যসূত্র

১৯৫৫-এ জন্ম
জীবিত ব্যক্তি
ব্রিটিশ পদার্থবিজ্ঞানী
মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য
আমেরিকান ফিজিক্যাল সোসাইটির বিশিষ্ট সভ্য
রয়েল সোসাইটির সভ্য
ক্যাটরা

ক্যাটরা হল টয়লাইনের একটি কাল্পনিক চরিত্র, এবং অ্যানিমেটেড টেলিভিশন ধারাবাহিক, শে-রা: প্রিন্সেস অফ পাওয়ার (১৯৮৫-৮৬), যা মাস্টার্স অফ দ্য ইউনিভার্স ফ্র্যাঞ্চাইজির অংশ।  ২০১৮ সালে পুনরায় চালু, শে-রা অ্যান্ড দ্য প্রিন্সেসেস অফ পাওয়ার, এ ক্যাটরা তার চূড়ান্ত মৌসুমে নায়কদের মিত্র হওয়ার আগে প্রথম চারটি সিজনে কেন্দ্রীয় বিরোধীদের একজন ছিলেন।

তথ্যসূত্র 

অ্যানিমেটেড ধারাবাহিকের খলনায়ক
কাল্পনিক লেসবিয়ান
প্রিন্সেস অফ পাওয়ার চরিত্র
এলজিবিটিকিউ সুপারভিলেন
এলজিবিটিকিউ সুপারহিরো
অ্যানিমেশনে এলজিবিটি চরিত্র
অ্যানিমেটেড টেলিভিশন ধারাবাহিকের এলজিবিটি চরিত্র
কাল্পনিক চাবুক ব্যবহারকারী
কাল্পনিক আকার পরিবর্তনকারী
কাল্পনিক রাজকুমারী
কাল্পনিক সামরিক অধিনায়ক
কাল্পনিক মানবসত্তা
কাল্পনিক কমান্ডার
জাদু ব্যবহারকারী কাল্পনিক চরিত্র
১৯৮৪-এ প্রবর্তিত কাল্পনিক চরিত্র
নারী সুপারভিলেন
অ্যানিমেটেড টেলিভিশন ধারাবাহিকে নারী চরিত্র
বহির্জাগতিক সুপারভিলেন
বিড়ালবালিকা
টিশ হাইম্যান

লাতিশা "টিশ" হাইম্যান, সাধারণত টিশ নামে পরিচিত, একজন আফ্রিকান-মার্কিন সঙ্গীতশিল্পী-গীতিকার ও র‌্যাপার।

প্রারম্ভিক জীবন 
হাইম্যানের জন্ম এবং বেড়ে ওঠা ব্রঙ্কসে, যেখানে তিনি অল্প বয়সেই ব্যাটল র‌্যাপিং শুরু করেছিলেন।

কর্মজীবন

তথ্যসূত্র

বহিঃসংযোগ 

১৯৮৩-এ জন্ম
জীবিত ব্যক্তি
২১শ শতাব্দীর মার্কিন গায়িকা
২১শ শতাব্দীর আফ্রিকান-মার্কিন গায়িকা
২১শ শতাব্দীর মার্কিন এলজিবিটিকিউ ব্যক্তি
২০শ শতাব্দীর মার্কিন এলজিবিটিকিউ ব্যক্তি
মার্কিন লেসবিয়ান সঙ্গীতজ্ঞ
২১শ শতাব্দীর মার্কিন র‍্যাপার
লস অ্যাঞ্জেলেসের সঙ্গীতশিল্পী
নিউ ইয়র্ক শহরের সঙ্গীতশিল্পী
মার্কিন হিপ হপ সঙ্গীতশিল্পী
মার্কিন গায়িকা-গীতিকার
২১শ শতাব্দীর মার্কিন নারী র‌্যাপার
নিউ ইয়র্ক (অঙ্গরাজ্যের) সঙ্গীতশিল্পী-গীতিকার
ক্যালিফোর্নিয়ার সঙ্গীতশিল্পী-গীতিকার
আফ্রিকান-মার্কিন নারী র‌্যাপার
আফ্রিকান-মার্কিন নারী সঙ্গীতশিল্পী-গীতিকার
ক্যাথরিন ব্রুকস

ক্যাথরিন ব্রুকস (জন্ম ১৫ মার্চ, ১৯৭৬) একজন মার্কিন চলচ্চিত্র লেখক ও পরিচালক। তিনি ডিরেক্টরস গিল্ড অফ আমেরিকার একজন সদস্য, স্যামসাং ফ্রেশ-ফিল্ম ২০০৭ (মার্কিন যুক্তরাষ্ট্রের সবচেয়ে বড় কিশোর চলচ্চিত্র নির্মাণের কর্মসূচী) এর জুরি সদস্য এবং আর্টস অ্যান্ড এন্টারটেইনমেন্টের জন্য লেস পুরস্কারের প্রাপক। ২০১১ সালে, তিনি পাওয়ার আপ দ্বারা "শোবিজের আশ্চর্যজনক সমকামী নারীদের মধ্যে একজন" হিসাবে তার নাম অন্তর্ভুক্ত কার হয়েছিল।

প্রারম্ভিক জীবন 
১৬ বছর বয়সে, ব্রুকস টেলিভিশন এবং চলচ্চিত্রে ক্যারিয়ার গড়ার জন্য লুইসিয়ানায় তাদের ছোট শহরের বাড়ি থেকে পালিয়ে যান। তিনি কিছুদিন হলিউড মোটেলের পার্কিং লটে তার গাড়িতে ঘুমিয়েছেন।

তথ্যসূত্র

বহিঃসংযোগ 

 
 Katherine Brooks Interview 

১৯৭৬-এ জন্ম
জীবিত ব্যক্তি
২১শ শতাব্দীর মার্কিন লেখিকা
শর্টি পুরস্কার বিজয়ী
মার্কিন লেসবিয়ান লেখিকা
মার্কিন লেসবিয়ান শিল্পী
মার্কিন নারী চিত্রনাট্যকার
মার্কিন টেলিভিশন পরিচালক
লুইসিয়ানার এলজিবিটি ব্যক্তি
লুইসিয়ানার চিত্রনাট্যকার
লুইসিয়ানার চলচ্চিত্র পরিচালক
মার্কিন নারী টেলিভিশন পরিচালক
মার্কিন নারী তথ্যচিত্র চলচ্চিত্র নির্মাতা
মার্কিন এলজিবিটি চিত্রনাট্যকার
মার্কিন এলজিবিটি চলচ্চিত্র পরিচালক
মার্কিন তথ্য-চলচ্চিত্র পরিচালক
জেনিফার ওয়েব

জেনিফার নেকোল ওয়েব (জন্ম ১২ ডিসেম্বর, ১৯৭৯) ফ্লোরিডার একজন মার্কিন রাজনীতিবিদ। তিনি ২০১৮ থেকে ২০২০ পর্যন্ত উপকূলীয় দক্ষিণ-পশ্চিম পিনেলাস কাউন্টির একটি অংশের প্রতিনিধিত্ব করে ফ্লোরিডা হাউস অফ রিপ্রেজেন্টেটিভসে এক মেয়াদে দায়িত্ব পালন করেছেন।

রাজনৈতিক ক্যারিয়ার 
ওয়েব ৬ নভেম্বর, ২০১৮-এর সাধারণ নির্বাচনে নির্বাচিত হন, রিপাবলিকান প্রার্থী রে ব্ল্যাকলিজের ৪৭ শতাংশের বেশি ভোটের বিপরীতে ৫৩ শতাংশ ভোট পেয়ে জয়ী হন। 

তিনিই প্রথম লেসবিয়ান যিনি আইনসভায় দায়িত্বপালন করেছেন।

তথ্যসূত্র

বহিঃসংযোগ 

 ফ্লোরিডা হাউস অফ রিপ্রেজেন্টেটিভস - জেনিফার ওয়েব

১৯৭৯-এ জন্ম
জীবিত ব্যক্তি
মার্কিন লেসবিয়ান রাজনীতিবিদ
২১শ শতাব্দীর মার্কিন নারী রাজনীতিবিদ
২১শ শতাব্দীর ফ্লোরিডার রাজনীতিবিদ
ইউনিভার্সিটি অফ সাউথ ফ্লোরিডা প্রাক্তন শিক্ষার্থী
লুইসিয়ানা স্টেট ইউনিভার্সিটির প্রাক্তন শিক্ষার্থী
ফ্লোরিডার এলজিবিটি রাজ্য বিধায়ক
ফ্লোরিডার নারী রাজ্য বিধায়ক
২১শ শতাব্দীর মার্কিন বিধায়ক
ভারতীয় চিত্রকলা

ভারতীয় শিল্পকলায় ভারতীয় চিত্রকলার একটি দীর্ঘ ঐতিহ্য ও ইতিহাস রয়েছে। প্রাচীনতম ভারতীয় চিত্রগুলি ছিল প্রাগৈতিহাসিক সময়ের শিলা চিত্র, যেমন পেট্রোগ্লিফগুলি ভীমবেটকা প্রস্তরক্ষেত্রের মতো জায়গায় পাওয়া যায়। ভীমবেটকা প্রস্তরক্ষেত্রের মধ্যে পাওয়া প্রস্তর যুগের কিছু শিলা চিত্র আনুমানিক ১০,০০০ বছরের পুরনো। ভারতীয় উপমহাদেশের জলবায়ু পরিস্থিতির কারণে, খুব কম প্রাথমিক উদাহরণ আজ টিকে আছে।

ভারতের প্রাচীন হিন্দু ও বৌদ্ধ সাহিত্যে অনেকগুলি প্রাসাদ ও অন্যান্য অট্টালিকাগুলির উল্লেখ রয়েছে, যা চিত্রকলায় সজ্জিত (চিত্র), তবে অজন্তা গুহাসমূহের চিত্রগুলি টিকে থাকা কয়েকটিগুলির মধ্যে সবচেয়ে উল্লেখযোগ্য। পাণ্ডুলিপিতে ছোট আকারের চিত্রকলা সম্ভবত এই সময়কালেও প্রচলন ছিল, যদিও প্রাচীনতম টিকে থাকা ছোট আকারের যে চিত্রকলাগুলি উদ্ধার করা স্মভহব সম্ভব হয়েছে তা সকগুলিই মধ্যযুগের। মুঘল যুগে প্রাচীন ভারতীয় ঐতিহ্যের সঙ্গে পারসীক অনুচিত্রকলার সংমিশ্রণ হিসাবে একটি নতুন শৈলীর আবির্ভাব ঘটে, এবং এই শৈলীটি ১৭শ শতাব্দী থেকে সমস্ত ধর্মের ভারতীয় রাজসভায় ছড়িয়ে পড়ে, যার প্রতিটি স্থানীয় শৈলীতে বিকাশ লাভ করে। ব্রিটিশ রাজের অধীনে ব্রিটিশ গ্রাহকদের জন্য কোম্পানির চিত্রকলাগুলি তৈরি করা হয়েছিল, যা ১৯শ শতাব্দী থেকে পশ্চিমা ধারার পাশাপাশি শিল্প ঘরানাগুলিও চালু করেছিল। এটি আধুনিক ভারতীয় চিত্রকলার দিকে পরিচালিত করে, যা ক্রমশ তার ভারতীয় শিকড়ে ফিরে আসছে।

ভারতীয় চিত্রকলাগুলিকে বিস্তৃতভাবে ম্যুরাল, অনুচিত্রকলা ও কাপড়ে আঁকা ছবি হিসাবে শ্রেণীবদ্ধ করা যেতে পারে। ম্যুরাল হল অজন্তা গুহা ও কৈলাশনাথ মন্দিরের মতো শক্ত কাঠামোর দেয়ালে তৈরি বড় আকারের কাজ। কাগজ ও কাপড়ের মতো পচনশীল উপাদানে বই বা অ্যালবামের জন্য অনুচিত্রকলাগুলি খুব ছোট পরিসরে সম্পাদন করা হয়। ম্যুরালগুলির চিহ্ন, ফ্রেস্কো-সদৃশ কৌশলগুলি, অন্তত ২,০০০ বছর আগের, ভারতীয় শিলা-উৎকীর্ণ স্থাপত্যের সঙ্গে বেশ কয়েকটি স্থানে টিকে আছে, তবে অজন্তা গুহায় ১ম ৫ম শতাব্দীর অবশেষগুলি সবচেয়ে উল্লেখযোগ্য।

কাপড়ের উপর আঁকা ছবিগুলি—প্রায়শই লোকশিল্প হিসাবে—প্রায়শই আরও জনপ্রিয় প্রেক্ষাপটে তৈরি করা হত, উদাহরণস্বরূপ রাজস্থানের ভোপা ও চিত্রকঠির মতো মহাকাব্যের ভ্রাম্যমাণ আবৃত্তিকারদের দ্বারা ব্যবহৃত এবং তীর্থস্থানের স্মৃতিচিহ্ন হিসাবে ক্রয়কৃত। খুব কম টিকে থাকা চিত্রকলাগুলি প্রায় ২০০ বছরের অধিক প্রাচীন, কিন্তু এটা স্পষ্ট যে ঐতিহ্যগুলি অনেক বেশি পুরাতন। কিছু আঞ্চলিক ঐতিহ্য এখনও চিত্রকলাগুলি তৈরি করছে।

তথ্যসূত্র

ভারতীয় চিত্রকর্ম
ভারতীয় শিল্পকলা
মুহাম্মদ আমান

মুহাম্মদ আমান ( উর্দু: محمد آمان; জন্ম: ১৫ আগস্ট, ২০০৬) হল একজন ভারতীয় ক্রিকেটার, যিনি ভারত জাতীয় অনূর্ধ্ব-১৯ ক্রিকেট দলের হয়ে খেলেন।  ২০২৩ সালে বিনু মানকড় ট্রফিতে উত্তরপ্রদেশের হয়ে আমান ৩৬৩ রান করেন।  এছাড়া তিনি অনূর্ধ্ব-১৯ চ্যালেঞ্জার সিরিজ়েও ২৯৪ রান করেন। ২০২৪ সালে অস্ট্রেলিয়া জাতীয় অনূর্ধ্ব- ১৯ ক্রিকেট দলের বিরুদ্ধে ভারতীয় স্কোয়াডে তার নামভুক্ত করা হয় এবং তাঁকে যুব ওডিআই সিরিজের অধিনায়ক ঘোষণা করা হয়। তিনি ম্যাচের উক্ত সিরিজে আমান ২ ইনিংসে ১২৯.০ গড়ে ১২৯ রান করে তৃতীয় সর্বোচ্চ রান সংগ্রাহক হন এবং ভারত অনুর্ধ্ব-১৯ ৩–০ ব্যবধানে সিরিজ জিতে নেয়।

প্রাথমিক জীবন 
আমান উত্তরপ্রদেশের সাহারানপুরে জন্মগ্রহণ করেন। তার পিতা মেহতাব একজন ট্রাকচালক ছিলেন এবং মাতা একজন গৃহিণী। ২০২০ সালে মহামারি কোভিডে তার মাতা সায়েবা মারা যান। তারপর তার পিতা বেশ কিছু দিন অসুস্থ থেকে ২০২২ সালে মারা যান। তখন তার বয়স মাত্র ১৬ বছর ছিল। পিতা মাতা মারা যাবার পর তিন ভাইবোনসহ গোটা পরিবারের ভার তাঁর ওপর এসে পড়ে। 

তখন তিনি সাহারানপুরের তার ক্রিকেট কোচ রাজীব গয়ালের কাছে গিয়ে কাজের আবদার করেন। কিন্তু কোচ তার মাঝে প্রতিভা দেখার ফলে তাকে ক্রিকেট চালিয়ে যাওয়ার পরামর্শ দেন। রাজীবের কোচিংয়েই তখন থেকে আমন খেলতে থাকেন। উপার্জনের মাধ্যম হিসেবে কোচ তাকে অ্যাকাডেমির ছোটদের শেখানোর কাজ দেন এবং এর বিনিময়ে তাকে মাসে মাসে বেতন দিতেন, যা দিয়ে তার সংসারও চলত।

অনুর্ধ্ব- ১৯ ক্রিকেট ক্যারিয়ার 
ক্লাব এবং স্থানীয় ক্রিকেট খেলায় অংশ নেওয়ার পাশা পাশি আমান বিভিন্ন ট্রফিতে ট্রায়ালেও অংশ নিতেন। ২০২৩ বিনু মানকড় ট্রফিতে উত্তর প্রদেশের অনূর্ধ্ব-১৯ দলের হয়ে আট ইনিংসে চারটি হাফ সেঞ্চুরিসহ তিনি ৩৬৩ রান করেন এবং ২০২৩ অনূর্ধ্ব-১৯ চ্যালেঞ্জার সিরিজে তিনি ৯৮ গড়ে ২৯৪ রান করে দ্বিতীয় সর্বোচ্চ রান সংগ্রাহক ছিলেন।  দক্ষিণ আফ্রিকায় অনুষ্ঠিত ২০২৪ অনুর্ধ্ব-১৯ বিশ্বকাপেও তিনি ভারতীয় রিজার্ভ স্কোয়াডের অন্তর্ভুক্ত ছিলেন। 

২০২৪ সালে অস্ট্রেলিয়া জাতীয় অনূর্ধ্ব- ১৯ ক্রিকেট দলের ভারত সফরকালে আমান ভারতীয় স্কোয়াডের অন্তর্ভুক্ত ছিলেন এবং তাঁকে যুব ওডিআই সিরিজের অধিনায়ক ঘোষণা করা হয়। সিরিজের প্রথম ম্যাচে তিনি কেপি কার্থিকিয়ার সাথে ১৫৩ রানের এক বিরাট অংশীদারিত্ব কায়েম করেন এবং নিজে ৫৮ (৮৯) রান করেন, যার ফলে ভারত ৭ উইকেটে জয়লাভ করে। দ্বিতীয় ম্যাচে ব্যাট করার সুযোগ না হলেও ৩য় ম্যাচে ৭১ (৭২) রান করেন। তার নেতৃত্বে ভারত উক্ত সিরিজ ৩–০ ব্যবধানে জেতে।

তথ্যসূত্র 

২০০৬-এ জন্ম
ভারতীয় ক্রিকেটার
পাকুয়াখালী গণহত্যা

১৯৯৬ সালের ৯ সেপ্টেম্বর সন্তু লারমার নেতৃত্বাধীন শান্তিবাহিনী কর্তৃক রাঙ্গামাটি জেলার পাকুয়াখালীতে নিরীহ এবং নিরস্ত্র বাঙালি কাঠুরিয়াদের উপর পরিচালিত গণহত্যাই পাকুয়াখালী গণহত্যা নামে পরিচিত।

পটভূমি 
তখন পার্বত্যাঞ্চলের নিরীহ অসহায় পাহাড়ি-বাঙালিরা শান্তিবাহিনীকে নিয়মিত চাঁদা দিয়ে পাহাড় থেকে বাঁশ-কাঠসহ অন্যান্য বনজ সম্পদ সংগ্রহ করে জীবিকা নির্বাহ করছিল। রাঙ্গামাটি জেলার লংগদু উপজেলার সীমান্তবর্তী বাঘাইছড়ির পাকুয়াখালীতেও একই অবস্থা চলছিল। এখানে প্রতিদিন শত শত পাহাড়ি এবং বাঙালি কাঠুরিয়া শান্তিবাহিনীকে চাঁদা দিয়ে বাঁশ এবং গাছ কাটতে যেত পাহাড়ে।

চাঁদা আদায়সহ বিভিন্ন বিষয় নিয়ে আলাপ-আলোচনার জন্য মাঝে-মধ্যে পাহাড়ে শান্তিবাহিনীর সঙ্গে কাঠুরিয়াদের বৈঠক হতো। এক পর্যায়ে ৯ সেপ্টেম্বর ’৯৬ একটি বৈঠক ডাকা হয়। এই বৈঠকে অংশগ্রহণের জন্য কাঠ ব্যবসায়ীদেরও নেয়ার জন্য শান্তিবাহিনীর পক্ষ থেকে উদ্যোগ নেয়া হয়। শান্তিবাহিনীর কালেক্টর লংগদু থানার মাইনীমুখ বাজারে এসে ব্যবসায়ীদের চিঠির মাধ্যমে বৈঠকে অংশগ্রহণ করার আমন্ত্রণ জানায়। কোনো বৈঠকে ব্যবসায়ীদের এভাবে গুরুত্ব দিয়ে ডাকা হয়নি। ফলে ৯ সেপ্টেম্বরের বৈঠকে ব্যবসায়ীদের প্রতি অতিরিক্ত গুরুত্ব দেয়ায় ব্যবসায়ীরা বিষয়টি এড়িয়ে যায়। কিন্তু কাঠুরিয়ারা প্রতিদিনের মতো সেইদিন সকাল বেলা স্বাভাবিকভাবেই পাহাড়ে প্রবেশ করতে শুরু করে। তখন শান্তিবাহিনীর পক্ষ থেকে তাদেরকে জানানো হয়, বড়বাবু আজ সবার সঙ্গে মিটিং করবেন। তাই আগে মিটিংয়ে যেতে হবে। এর পর যে যার কাজে যাবে। একথা বলেই এক সাথে চার-পাঁচজন বাঙালি কাঠুরিয়াকে কিছুদূর নিয়ে গিয়ে হাত-পা বেঁধে নির্মমভাবে হত্যা করে।

গণহত্যা 
১৯৯৬ সালের ৭ সেপ্টেম্বর তৎকালীন বিচ্ছিন্নতাবাদী সন্ত্রাসী গ্রুপ শান্তিবাহিনী লংগদুর ৩৬ জন বাঙালি কাঠুরিয়াকে কাজের কথা বলে পাকুয়াখালী এলাকার গহীন অরণ্যে ডেকে নিয়ে যায়।

সেখানে তাদের হাত-পা ও চোখ বেঁধে নির্যাতন চালিয়ে ৯ সেপ্টেম্বর ৩৫ জনকে নির্মমভাবে হত্যা করা হয়। সেদিনকার বাঁধা অবস্থা থেকে পালিয়ে আসা এক মাত্র ব্যক্তি মোহাম্মদ ইউনুছ মিয়া।

এই ইউনুছ মিয়ার দেখানো পথ ধরেই পরে ১১ সেপ্টম্বর পুলিশ ও সেনাবাহিনীর সহায়তায়  খুঁজে বের করা হয় ২৮ জনের ক্ষত-বিক্ষত, বিকৃত লাশ। কারো হাত নেই, কারো চোখ উপড়ে ফেলা হয়েছে, কারো কেটে নেয়া হয়েছে কান কিংবা পুরুষাঙ্গ। কাউকে লাঠি দিয়ে পিটিয়ে থেতলে দেয়া হয়েছে মাথা। আবার কাউকে জবাই করা হয়েছে অমানবিকভাবে। ৩৫ জনের মধ্যে ২৮ জন কাঠুরিয়ার লাশ পাওয়া গেলেও বাকি সাতজনের লাশ পাওয়া যায়নি।

নিহতদের তালিকা:

আরো দেখুন 
 পাকুয়াখালী থেকে ফিরে আসা ইউনুছ মিয়ার সাক্ষাৎকার

তথ্যসূত্র 

বাংলাদেশে হত্যাকাণ্ড
মারওয়া হাসান

মারওয়া হাসান (আরবি: مروة حسن) একজন মিশরীয় দৌড়বিদ। ২০২২ সালের তিনি তালায়া এল গাইশ এসসি-এর স্পনসরশিপে একজন পেশাদার দৌড়বিদ হিসেবে প্রথম স্থান অর্জন করেন।

প্রাথমিক ও কর্মজীবন 
শৈশবে, মারওয়ার সৎ মা তাকে স্কুলে যেতে দেননি এবং তাকে রাস্তায় টিস্যু বিক্রি করতে বাধ্য করেছিলেন। তিনি নিরক্ষর ছিলেন এবং তার কোনো মোবাইল ফোন বা অতিরিক্ত পোশাক ছিল না। ২০১৮ সালের ফেব্রুয়ারিতে, যখন তার বয়স ১৩, তিনি রাস্তায় একটি ভিড় দেখেন এবং জানতে পারেন এটি আসওয়ান হার্ট সেন্টার এর জন্য একটি সড়ক দৌড় প্রতিযোগিতা। এই দৌড়ে প্রাপ্তবয়স্কদের জন্য ম্যারাথন, হাফ ম্যারাথন এবং ১০ কিলোমিটার দৌড় এবং শিশুদের জন্য একটি আলাদা ১ কিলোমিটার দৌড় ছিল। দৌড়ানোর জন্য কোনো পোশাক বা জুতা না থাকা সত্ত্বেও, তিনি শিশুদের ১ কিমি দৌড়ে অংশ নেওয়ার জন্য আবেদন করেছিলেন। দৌড়ের আয়োজকরা তাকে প্রবেশ ফি ছাড়াই অংশগ্রহণ করতে দেন, খালি পায়ে এবং একটি লম্বা পোশাক পরিহিত অবস্থায়, এবং তিনি অপ্রত্যাশিতভাবে দৌড়ে জয়লাভ করেন। তিনি একটি পদক, একটি বোতল রান্নার তেল এবং নীল নদে একদিনের বিনামূল্যে ভ্রমণের পুরস্কার পান।

প্রতিযোগিতা 
তিনি ব্রিটিশ রাষ্ট্রদূত জন ক্যাসন এবং মিশরীয় অলিম্পিক কমিটির কাছ থেকে প্রশংসা অর্জন করেন। তাকে মিশরীয় অ্যাথলেটিক ফেডারেশন এবং তালায়া এল গাইশ এসসি তে সদস্যপদ দেওয়া হয়। তবে কিছু সময়ের জন্য তাকে আবার রাস্তায় টিস্যু বিক্রি করতে ফিরে যেতে হয়, কারণ তার বাবা গিগ কর্মী হিসেবে সামান্য আয় করেন, তার অ্যাথলেটিক প্রশিক্ষণ কোভিড-১৯ মহামারির সময় বন্ধ ছিল, এবং তাদের ঘরটি ২০২১ সালের বন্যায় ধ্বংস হয়ে যায়। তবে তিনি তার পরিবারের মধ্যে একমাত্র স্কুলে যাওয়ার সুযোগ পান। ২০২২ সালের শুরুর দিকে, তিনি তালায়া এল গাইশ এসসি-এর স্পনসরশিপে একজন পেশাদার দৌড়বিদ হিসেবে তার প্রথম প্রতিযোগিতায় অংশ নেন এবং আবার প্রথম স্থান অধিকার করেন। ২০২৩ সালে, তিনি তার স্কুলের কাজ সম্পন্ন করছিলেন এবং পশু চিকিৎসক হওয়ার লক্ষ্য স্থির করেছিলেন।

তথ্যসূত্র

২০০৪-এ জন্ম
জীবিত ব্যক্তি
প্রীতি সাগর

প্রীতি সাগর একজন সাবেক হিন্দি চলচ্চিত্রের নেপথ্য সঙ্গীতশিল্পী ও গীতিকার।  তার গাওয়া প্রথম উল্লেখযোগ্য গান হল জুলি (১৯৭৫)-এর "মাই হার্ট ইজ বিটিং", যার জন্য তিনি একটি বিশেষ ফিল্মফেয়ার পুরস্কার লাভ করেন। তিনি ১৯৭৮ সালের মন্থন চলচ্চিত্রের "মেরো গম কথা পারে" গানের জন্য শ্রেষ্ঠ নারী নেপথ্য কণ্ঠশিল্পী বিভাগে ফিল্মফেয়ার পুরস্কার অর্জন করেন এবং শ্রেষ্ঠ গীতিকার বিভাগে ফিল্মফেয়ার পুরস্কারের মনোনয়ন লাভ করেন।

প্রারম্ভিক জীবন
প্রীতির পিতা মোতি সাগর একজন অভিনেতা ছিলেন। মোতি অভিনেতা মোতিলাল ও সঙ্গীতশিল্পী মুকেশের আত্মীয়। প্রীতির দুই বোন রয়েছে, তন্মধ্যে নীতি সাগর "মেরো গম কথা পারে" গানের গীত লিখেন এবং নমিতা সাগর তার পিতার প্রযোজিত ফুলওয়ারি বাচ্চোঁ কি (১৯৯২-১৯৯৯) অনুষ্ঠানের উপস্থাপক ছিলেন।

কর্মজীবন
জুলি (১৯৭৫)-এর "মাই হার্ট ইজ বিটিং", যার জন্য তিনি ২৩তম ফিল্মফেয়ার পুরস্কারে বিশেষ পুরস্কার লাভ করেন। তিনি ১৯৭৮ সালের মন্থন চলচ্চিত্রের "মেরো গম কথা পারে" গানের জন্য শ্রেষ্ঠ নারী নেপথ্য কণ্ঠশিল্পী বিভাগে ফিল্মফেয়ার পুরস্কার অর্জন করেন এবং শ্রেষ্ঠ গীতিকার বিভাগে ফিল্মফেয়ার পুরস্কারের মনোনয়ন লাভ করেন।

তিনি প্রযোজনা কোম্পানি অ্যাঞ্জেলা ফিল্মসের স্বত্তাধিকারী। প্রতিষ্ঠানটি বিজ্ঞাপন, স্বল্পদৈর্ঘ্য চলচ্চিত্র ও পূর্ণদৈর্ঘ্য চলচ্চিত্রের ডাবিং করে থাকে। ১৯৯০-এর দশকে অ্যাঞ্জেলা ফিল্মস জনপ্রিয় শিশুতোষ টিভি অনুষ্ঠান ফুলওয়ারি বাচ্চোঁ কি প্রযোজনা করে। তিনি ২০০৫ সালে প্রদত্ত ৫২তম জাতীয় চলচ্চিত্র পুরস্কারে জুরি সদস্য ছিলেন।

২০১০ সালে তিনি আধার আইডি প্রকল্পের দাপ্তরিক থিম গান "ইয়ে হ্যায় মেরি পহচান"-এ কণ্ঠ দেন। ২০২০ সালে তিনি শিশুদের জন্য প্রীতি সাগর কিডস নামে একটি ইউটিউব চ্যানেল খুলেন।

পুরস্কার ও মনোনয়ন

তথ্যসূত্র

বহিঃসংযোগ

 ''লাস্ট.এফএমে প্রীতি সাগর

জীবিত ব্যক্তি
২০শ শতাব্দীর ভারতীয় গায়িকা
২০শ শতাব্দীর ভারতীয় সঙ্গীতশিল্পী
২০শ শতাব্দীর ভারতীয় লেখক
২১শ শতাব্দীর ভারতীয় গায়িকা
২১শ শতাব্দীর ভারতীয় সঙ্গীতশিল্পী
বলিউডের নেপথ্য সঙ্গীতশিল্পী
ভারতীয় গীতিকার
ভারতীয় ধ্রুপদী গায়িকা
ভারতীয় নারী গীতিকার
ভারতীয় নেপথ্য গায়িকা
ভারতীয় পপ গায়িকা
হিন্দি ভাষার গীতিকার
শ্রেষ্ঠ নারী নেপথ্য কণ্ঠশিল্পী বিভাগে ফিল্মফেয়ার পুরস্কার বিজয়ী